****

**Kérjük, vegye fontolóra az alábbiakat
MIUTÁN
külföldről toborzott munkaerőt**

| Gondoljon erre… | **Intézkedések** |
| --- | --- |
| **A munkavállalók integrációja** | Üdvözlő csomag | Az üdvözlő csomag hasznos kiegészítője a hivatalos munkaerő-bevezetési eljárásának. Információkat nyújthat a helyi környezetről, például a közlekedési összeköttetésekről, arról, hogy hogyan lehet megközelíteni a munkahelyet, de tartalmazhat térképet és részletes információkat is a közeli létesítményekről. |
| Jogi és adminisztratív teendők | Lehetséges, hogy azoknak a munkavállalóknak, akiknek regisztrálniuk kell a hatóságoknál, munkaidő alatt kell ezt elintézniük. Biztosítson időt arra, hogy társadalombiztosítási azonosító jelet vagy regisztrációs okmányt kérvényezhessenek, illetve eleget tehessenek bármely más, a hatóságok által megkövetelt alaki követelménynek. |
| A családdal és a letelepedéssel kapcsolatos kérdések  | Nem tartozik felelősséggel az új munkavállalói integrációjának minden aspektusáért, azonban fontos, hogy figyelembe vegye a körülményeiket, és azt, hogy időre lehet szükségük ahhoz, hogy lakhelyet találjanak, iskolákat látogassanak meg vagy a családjukat támogassák. |
| A helyi munkavállalók felkészítése  | Amennyire csak lehetséges, vonja be a meglévő munkavállalóit a felvételi eljárásba. Magyarázza el nekik lépéseit, és indokolja is meg azokat. Egy közösségi esemény segíthet abban, hogy a munkavállalók megismerjék egymást. Fontos, hogy ne érezzék fenyegetve magukat az új munkavállalók érkezése miatt. |
| **Mentorálás** | A munkahelyi integrációt elősegítő pozitív lépés lehet, ha kijelöl egy mentort, aki segítséget nyújt a munkavállalónak a munkahelyi kultúrával, a rutinokkal és az új munkája szociális aspektusaival kapcsolatban. Ez lehet egy olyan személy, akinek már volt hasonló tapasztalata. |
| **Munkahelyi feltételek** | **Munkafeltételek** | Az uniós és a nemzeti jogszabályok szerint a külföldi munkavállalókat ugyanolyan munkafeltételek illetik meg, mint a befogadó ország állampolgárait. Gondoskodjon az új munkavállalók szerződéses feltételeinek méltányosságáról és megkülönböztetésmentességéről. |
| **Egészség és biztonság** | Különleges figyelmet kell fordítania arra, hogy a külföldről érkező új munkavállalókkal megismertesse az egészséggel, a biztonsággal és a védelemmel kapcsolatos szabályokat. Előfordulhat, hogy extra támogatást kell nekik nyújtania, és tesztelnie kell, hogy megértették-e, mit kell tenni egy tűzriadó vagy más vészhelyzet esetén. |
| **Képzés** | A tanulási és fejlődési lehetőségekhez való hozzáférés fontos valamennyi munkavállaló számára, azonban lehetséges, hogy a képzést a külföldről érkező munkavállalókhoz kell igazítania, amennyiben számukra ismeretlen a szakmai nyelvezet vagy a felszerelés, amelyet használni fognak. |
| **A megtartással kapcsolatos kérdések** | Ha hosszú távú elköteleződésre van szüksége az új munkavállaló részéről, próbáljon előre felkészülni minden olyan dologra, amely befolyásolhatja a munkavállaló megtartását. Haza kell menniük karácsonykor? Elégedettek az életkörülményeikkel és a munkafeltételeikkel? |

|  |  |
| --- | --- |
| **Ossza meg a tapasztalatait!** | Ha a külföldről való munkaerő-felvétellel kapcsolatos tapasztalata mások számára is érdekes lehet, kérjük, ossza azt meg velünk! Vállalatának története felkerülhet a honlapunkra, és ösztönzést adhat más munkáltatóknak is, akik eddig bizonytalanok voltak abban, hogy Európa más országaiból vegyenek fel munkaerőt. Mi az, ami könnyen ment? Volt-e olyan, hogy korlátokba ütközött? Hogyan illeszkedtek be a munkavállalói?Történetét a következő címre küldheti el:  |